Správa zo zahraničnej pracovnej cesty
1.  Účastníci ZPC
Ing. Ľubomír BILSKÝ – vedúci kancelárie riaditeľa (Aj)
- CVTI SR, Lamačská cesta 8/A, 811 04 Bratislava
2.  Zahraničná pracovná cesta
Názov podujatia:	Medzinárodná konferencia „Scientific and Technological Innovation: National Experience and International Cooperation” (Vedecké a technologické inovácie: Národné skúsenosti a medzinárodná spolupráca)
Miesto konania:	Budapest University of Technology and Economics (BME)
	Műegyetem rkp. 3-9. H-1111 Budapešť, Maďarsko
Termín konania: 	19. – 20. 05. 2011
Organizátor podujatia: 	Medzinárodné centrum vedecko-technických informácií (ICSTI) a Technická a ekonomická univerzita v Budapešti (BME OMIKK)
Účel cesty:	Účasť na medzinárodnej konferencii „Scientific and Technological Innovation: National Experience and International Cooperation” a výročnom zasadnutí členov Medzinárodného centra vedecko-technických informácií
Financovanie:	Výdavky na pracovnú cestu budú refundované v rámci národného projektu Národná infraštruktúra pre podporu transferu technológií na Slovensku – NITT SK financovaného z ERDF prostredníctvom OP Výskum a vývoj. 
3.  Rámcový program pobytu
19. 05. 2011	Medzinárodná konferencia „Scientific and Technological Innovation: National Experience and International Cooperation”
20. 05. 2011	Výročné zasadnutie splnomocnených zástupcov Medzinárodného centra vedecko-technických informácií a pridružených členov
4.  Stručný priebeh rokovaní, resp.  študijného pobytu

19. 05. 2011
Prezentované témy:
-	Národná inovačná politika, Národný úrad pre inovácie, Maďarsko;
-	Inovačný systém Mongolska, Akadémia vied Mongolska;
-	Medzinárodný nukleárny informačný systém, Medzinárodná atómová energetická agentúra, Viedeň;
-	Národný inovačný systém, Centrum vedeckých inovácií Národnej akadémie vied Azerbajdžan;
-	Medzinárodná výmena vedecko-technických informácií, Akadémia vied Ruskej federácie;
-	Inovačná stratégia Technickej a ekonomickej univerzity v Budapešti;
-	Technologická lokalizácia a Zelená ekonomika – skúsenosti Juhoafrickej republiky, Ministerstvo vedy a techniky JAR;
-	Budovanie inovačnej infraštruktúry na Ukrajine, Štátny inštitút duševného vlastníctva Ukrajiny;
-	Podpora inovatívneho rozvoja v post sovietskych krajinách, Federácia pre informácie a dokumentáciu, Gruzínsko;
-	Úloha vedecko-technických inovácií v rozvojovom procese Kazachstanu, Národné centrum vedecko-technických informácií Kazachstan;
-	Rozvoj vedy a inovácií v Moldavsku, Národné centrum transformácie výskumu do ekonomiky Moldavsko;
-	Využívanie maďarských výsledkov výskumu a vývoja na medzinárodných trhoch, Technoorglinda Co., Maďarsko;
-	Inovačný profil ČR a budovanie vedecko-technických parkov v ČR, Asociácia inovačného podnikania ČR;
-	Podpora vedy, výskumu a transferu technológií na Slovensku – národný projekt NITT SK, CVTI SR;
-	Sociológia a ekonomika Poľskej vedy, Centrum spracovania informácií, Poľsko
-	Použitie databáz inovatívnou formou, Podnikateľské informačné centrum, Francúzsko;
-	Skúsenosti s implementáciou výskumných projektov a medzinárodná spolupráca, Gruzínska polytechnická univerzita;
-	Vedecké a technologické inovácie: skúsenosti Moldavska, Inštitút ekonomiky, financií a štatistiky, Moldavsko
Diskusia

20. 05. 2011
-	Výročná správa riaditeľa o činnosti ICSTI;
-	Diskusia k výročnej správe, informácie účastníkov o prioritách národných systémov podporujúcich rozvoj vedy a techniky;
-	Zhodnotenie realizovaných činností a dosiahnutých výstupov v r. 2010;
-	Plán aktivít a rozpočtu na r. 2011/2012;
-	Aktuálne témy a výzvy;
-	Partnerstvo a spolupráca v rámci ICSTI spoločenstva, vrátane rozširovania členskej základne a asociovaných partnerov;
-	Bilaterálne rokovania (za SR so zástupcami nasledovných organizácií):
o	Ministerstvo vedy a vyššieho školstva Poľskej republiky;
o	Ministerstvo vedy a techniky a Technologická inovačná agentúra, JAR;
o	Ministerstvo vedy a techniky, Národná agentúra pre vedecké a technické informácie, Vietnam;
o	Národné centrum vedecko-technických informácií, Kazachstan;
o	Medzinárodné centrum vedecko-technických informácií (ICSTI), Moskva, RF
o	Technická a ekonomická univerzita v Budapešti;
o	 Chang Ning finančná a investičná skupina, Čína, kancelária Moskva.
Zasadnutia sa zúčastnili zástupcovia organizácií z nasledovných krajín:
-	Azerbajdžan; Bulharsko; Česká republika; Čína; Egypt; Francúzsko; Gruzínsko; India; JAR; Kazachstan; Kuba; KĽDR; Maďarsko; Moldavsko; Mongolsko; Poľsko; Rakúsko; Rumunsko; Ruská federácia; SR; Taliansko; Ukrajina; Vietnam. 

5.  Odporúčané závery
Pokračovanie v aktívnej spolupráci s komunitou ICSTI a využitie získaných medzinárodných kontaktov pri realizácii podporných služieb vedeckej komunite v rámci projektu NITT SK. Zváženie riadneho členstva CVTI SR v Medzinárodnom centre vedecko-technických informácií SR s cieľom plnohodnotného využívania pridanej hodnoty iniciatív ICSTI pri implementácii národného projektu NITT SK. Realizovanie príspevkov v rámci NITT SK do periodík ICSTI – „Informácie a inovácie“ a „Inovačné procesy v krajinách ICSTI“. Nadviazanie užšej spolupráce najmä s partnermi z Maďarska, Poľska a Českej republiky.
6.   Prehľad prinesenej dokumentácie a miesto jej uloženia
-	Brožúra zo série „Inovačné procesy v krajinách ICSTI, 2011“, zamerané na problematiku „Produkcia čistej vody: výzvy a inovatívne riešenia“, vrátane štúdie a technologických profilov za SR, spracovaných v rámci projektu NITT SK;
-	Brožúra zo série „Inovačné procesy v krajinách ICSTI, 2010“ – Nové technológie a produkty;
-	Žurnál ICSTI „Informácie a inovácie“, 3-4/2010;
-	Žurnál ICSTI „Informácie a inovácie“, špeciálne vydanie 2010;
-	Žurnál ICSTI „Informácie a inovácie“, 1-2/2011;
-	Informačné materiály Spoločnosti vedecko-technických parkov ČR;
-	Informačné materiály Asociácie inovačného podnikania ČR;
-	Časopis „Inovační podníkaní a transfer technologií“, 4/2010.
Dokumentácia je archivovaná u účastníka ZPC a bude k dispozícii pre ostatných pracovníkov CVTI SR zapojených do implementácie národného projektu NITT SK.
7.   Osobitne vyhodnotený očakávaný prínos ZPC
Nadviazanie nových a prehĺbenie existujúcich kontaktov na organizácie zaoberajúce sa podporu výskumu, vývoja, transferu technológií a medzinárodnej vedeckej spolupráce. Medzinárodné kontakty sú dôležité najmä z dôvodu získavania informácií o skúsenostiach, prístupoch a najlepších príkladoch pri podpore transferu technológií v zahraničí. Nadviazané partnerstvá však budú aktívne využité aj priamo pri podpore v procesoch komercializácie slovenských výsledkov výskumu a vývoja, najmä pri marketingu slovenských vedeckých pracovísk v zahraničí a pri vyhľadávaní vhodných partnerov na výskumno-vývojovú spoluprácu a aplikáciu vedeckých poznatkov v týchto krajinách.
8.    Spôsob zverejnenia výsledkov ZPC, prenos získaných informácií
Správa zo ZPC bude zverejnená na internete MŠVVaŠ SR, ako i na intranete CVTI SR. Získané informácie budú ďalej priamo tlmočené kolegom zapojeným do implementácie národného projektu NITT SK ako aj ostatným kolegom formou informačného seminára pre zamestnancov CVTI SR.

Súhlasím so zverejnením správy na internete

Správu vypracoval: Ing. Ľubomír BILSKÝ (vedúci kancelárie riaditeľa)	..............................
Dátum: 24. 05. 2011
Správu schválil:  prof. RNDr. Ján Turňa, CSc. (riaditeľ) 	..............................